|  |
| --- |
| **Caproni Ca.335** |
|  |
|  |
|  |
| Tipas | Naikintuvas-bombonešis |
| Gamintojas | Società de Agostini e Caproni |
| Kūrėjas | Cesare Pallavicino |
| Gamybos metai | 1939 m. |
| Pirmas skrydis | 1939 m. vasario 16 d. |
| Pagrindiniai naudotojai |  Belgijos karališkosios karinės oro pajėgos |
| Pagaminta vnt. | 1 |
| Prototipas | Caproni A.P.1 |

**Caproni Ca.335 Maestrale** (lt. 'mistralis') – XX a. ketvirtojo dešimtmečio pabaigoje Italijos įmonėje „Cantieri Aeronautici Bergamaschi (Gruppo Caproni)" sukurtas dvivietis vienmotoris naikintuvas-bombonešis, kuriuo domėjosi ir Lietuvos karo aviacija.

Sukūrimas ir konstrukcija
-------------------------

SABCA S.47 brėžinys iš trijų perspektyvų, žurnalas „L’Aerophile", 1940 m. kovo mėn.
1937 spalio mėnesį Belgijos aviacijos įmonė SABCA (pranc. *Société Anonyme Belge de Constructions Aéronautiques*) sudarė sutartį su Italijos aviacijos koncernu Caproni. Pagal šią sutartį SABCA, apeidama Italijai taikomas sankcijas, tam tikrose rinkose pardavinėjo Caproni gamybos orlaivius, tokius kaip Caproni Ca.135, Ca.310 ir Ca.312, kuriems buvo suteikiami SABCA indeksai – atitinkamai S.45bis, S.46 ir S.48. Šia sutartimi Caproni įsipareigojo sukurti tuo metu pasenusius Belgijos KOP (pr. *Aéronautique Militaire* / ol. *Militair Vliegwezen*) dviviečius naikintuvus ir žvalgybinis biplanus Fairey Fox turėjusius pakeisti lėktuvus.

Naujasis gaminys gavo indeksą Caproni Ca.335 Maestrale, o jo konstruktoriumi tapo Caproni vyriausiasis inžinierius Cesare Pallavicino. Orlaivio konstrukcija rėmėsi anksčiau sukurtu šturmo lėktuvu A.P.1. Ca.335 buvo mišrios konstrukcijos žemasparnis monoplanas su iš metalinių vamzdžių suvirintu ir skarda aptrauktu fiuzeliažu, medinės konstrukcijos, drobe aptrauktais sparnais, varomas vienu „V" formos 12 cilindrų varikliu Hispano-Suiza 12Ycrs. Lėktuvas pasiekdavo 501 km/h greitį, smukos greities siekė 115 km/h. Važiuoklė – pilnai įtraukiama, hidraulinė.

Ca.335 kūrėjas Cesare Pallavicino
Piloto ir žvalgo darbo vietos buvo įrengtos atskirose gana toli išdėstytose kabinose. Žvalgo ginkluotę sudarė vienas 7,7 mm kalibro kulkosvaidis. Pilotas valdė tarp cilindrų blokų sumontuotą ir per propelerio ašį šaudančia 20 mm kalibro Hispano-Suiza HS.404 patranką ir du sparnuose sumontuotus 7,7 mm kalibro kulkosvaidžius. Lėktuvas taip pat turėjo nedidelį bombų skyrių, kuriame tilpo dvi bombos po 50 kg, dar 10 tokių bombų galėjo būti pakabinamos po sparnais.

Vientelis žvalgybinės paskirties Ca.335 prototipas buvo pagamintas Caproni gamykloje Ponte San Pietro mieste. Pirmasis skrydis įvyko 1939 m. vasario 16 d. Cantieri Aeronautici Bergamaschi aerodrome, orlaivį pilotavo įmonės pilotas-bandytojas Ettore Wengi. Po bandymų lėktuvas buvo išrinktas ir geležinkeliu išsiųstas į SABCA gamyklą Briuselyje. Naujai surinktas pirmą skrydį jis atliko 1939 m. rugsėjo 19 d. Pirmieji bandymai buvo sėkmingi ir SABCA įsigijo Ca.335 gamybos licenciją bei jam suteikė savo pavadinimą – SABCA S.47. Orlaivis patiko Belgijos KOP, kurios išreiškė pageidavimą užsakyti 24 jų vienetus. Kadangi SABCA gamyklos pajėgumai tuo metu buvo pilnai užimti Belgijos ir Prancūzijos KOP užsakymo pagaminti 41 vnt. Breguet 693 ir bei dar 10 vnt. Prancūzijai skirtus Koolhoven F.K.58, kariuomenės ir pramoninkų susitarimu oficialaus užsakymo pateikimas buvo kiek atidėtas.

1939 m. liepos mėnesį orlaivis, jau kaip SABCA 47, buvo demonstruojamas 2-ojo Briuselio aeronautikos parodoje, kur susilaukė Danijos, Portugalijos, Nyderlandų, Norvegijos, Švedijos, Šveicarijos ir Venesuelos delegacijų susidomėjimo. Nepaisant to, jokių užsakymų nebuvo padaryta.

1940 m. kovo 14 d. prie Orleano įsikūrusioje Bersy aviacijos bazėje Nr.123, Prancūzijos KOP vadovybei demonstruojamas S.47 nusileidimo metu patyrė nedidelę avariją. Orlaivio nebuvo spėta suremontuoti iki Vokietijos invazijos. Vienintelį Ca.335/S.47 vokiečiai užgrobė 1940 m. birželio 13 d. Ši konstrukcija nesudomino Liuftvafės, tačiau, nepaisant Caproni prašymų, Vokietijos valdžia nesutiko jo gražinti kūrėjams. Nesuremontuotas orlaivis liko Prancūzijoje, kol 1943 m.buvo atiduotas į metalo laužą. Ca.335 pagrindu Caproni taip pat sukūrė Italijos *Regia Aeronautica* susidomėjimo nesulaukusį pikiruojantį bombonešį Caproni Ca.355 *Tuffo.*

1939 m. vasarą Karo aviacijos viršininko A. Gustaičio nurodymu Lietuvai skirtų naikintuvų Morane-Saulnier 406L gamybą Nante prižiūrėjęs kapitonas Jonas Mikėnas buvo nusiųstas į Milaną su užduotimi susipažinti su Caproni Ca.335 gamyba. Mikėnas skeptiškai įvertino Ca.335, pažymėjęs, kad pastarasis buvo griozdiškesnis nei ANBO-VIII. Po Mikėno ataskaitos Karo aviacijos susidomėjimas C.335 nutrūko.

Techniniai parametrai
---------------------

|  |  |
| --- | --- |
| Tipas | Naikintuvas-bombonešis |
| Ekipažas | 2 |
| Keleivinės vietos |  |
| Ilgis | 10,61 m |
| Aukštis | 3,20 m |
| Sparnų ilgis | 13,20 m |
| Sparnų tipas |  |
| Sparnų kampas |  |
| Sparnų plotas | 23,80 m2 |
| Tuščioji masė | 2250 kg |
| Pilnoji masė | 2850 kg |
| Maksimali masė | 3240 kg (žvalgybinis variantas) |
| Variklis (-iai) | 1 × Hispano-Suiza 12Ycrs skysčiu aušinamas V12 variklis, 640 kW (860 AG) galios |
| Traukos jėga |  |
| Kreiserinis greitis | 325 km/h |
| Didžiausias greitis | 501 km/h |
| Mach |  |
| Skrydžio aukštis |  |
| Didžiausias aukštis | 9500 m |
| Skrydžio nuotolis | 1576 km |
| Kovinis skrydžio nuotolis |  |
| Kilimo greitis |  |
| Kuro atsargos | 500 l |
| krydžio trukmė |  |

Literatūra
----------

* (EN) Bergmann, Holger. „Sabca S 47", Wayback Machine". *Belgian Aviation History Association,* 7 May 2008 Archyvuota kopija 2010-06-21 iš Wayback Machine projekto.
* (IT) Caproni Ca.335/355, *Ali e uomini*. Archyvuota kopija 2020-02-04 iš Wayback Machine projekto.
* (FR) *Domange, Yves (March 1999). „Quand les démocraties occidentales achetaient des avions dans l’Italie fasciste… (2ème partie: la Belgique et l’Angleterre)". Avions: Toute l’aéronautique et son histoire (in French) (72): 40–47. ISSN 1243-8650.*
* (EN) Flight, 13 luglio 1939, Flight global – Archive
* (EN) Green, William. *War Planes of the Second World War: Volume Seven Bombers and Reconnaissance Aircraft*. London: Macdonald, 1967.
* (LT) Mikėnas, Jonas, Lietuvos karo aviacijos pirmoji eskadrilė (Įkūrimo dvidešimtmečiui), 1988 kovo mėn. „Plieno sparnai" Nr. 1, 1992 m.

Išnašos
-------

1. 1 2  Green, William. *War Planes of the Second World War: Volume Seven Bombers and Reconnaissance Aircraft*. p. 38
2. 1 2 3 4  Bergmann, Holger. „Sabca S 47", Wayback Machine". *Belgian Aviation History Association,* 7 May 2008 Archyvuota kopija 2010-06-21 iš Wayback Machine projekto.
3. ↑  Green, William. War Planes of the Second World War: Volume Seven Bombers and Reconnaissance Aircraft, p. 38-39
4. ↑  Green, William. War Planes of the Second World War: Volume Seven Bombers and Reconnaissance Aircraft, p. 39-40
5. 1 2  Caproni Ca.335/355, *Ali e uomini*. Archyvuota kopija 2020-02-04 iš Wayback Machine projekto.
6. ↑  Flight, 13 luglio 1939, Flight global – Archive
7. ↑  Green, William. War Planes of the Second World War: Volume Seven Bombers and Reconnaissance Aircraft, p.39
8. ↑  Mikėnas, Jonas, Lietuvos karo aviacijos pirmoji eskadrilė (Įkūrimo dvidešimtmečiui), 1988 kovo mėn. „Plieno sparnai" Nr. 1, 1992 m.